Na podlagi Zakona o uresničevanju javnega interesa za kulturo (Uradni list RS, št. 77/07, uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg, 3/22 – ZDeb in 105/22 - ZZNŠPP) ter v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16 ) Ministrstvo za kulturo Republike Slovenije objavlja

**Javni razpis za izbor kulturnih projektov na področju glasbenih umetnosti, ki jih bo v letu 2024 sofinancirala Republika Slovenija iz proračuna, namenjenega za kulturo**

(v nadaljnjem besedilu: projektni razpis, oznaka JPR-GUM-2024)

1. **Naziv in sedež naročnika javnega razpisa**

Republika Slovenija, Ministrstvo za kulturo, Maistrova ulica 10, Ljubljana (v nadaljnjem besedilu ministrstvo).

1. **Predmet in področje javnega razpisa**

Predmet projektnega razpisa z oznako JPR-GUM-2024 je sofinanciranje kulturnih projektov na področju glasbenih umetnosti, ki jih bodo v letu 2024 izvedli naslednji izvajalci:

* nevladne kulturne organizacije, katerih programi niso bili izbrani na javnem razpisu z oznako JPR-PROG-2022-2025 oziroma katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25;
* javni zavodi na področju kulture, ki jih v letu 2023 ministrstvo ni neposredno pozvalo k predložitvi programa dela in finančnega načrta za leto 2024, oz. katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25;
* ter samozaposleni v kulturi, ki so na zadnji dan roka za oddajo vlog na razpis vpisani v Razvid samozaposlenih v kulturi, ki ga vodi ministrstvo, druge fizične osebe, fizične osebe z dejavnostjo ter umetniški kolektivi, ki delujejo na razpisnem področju glasbenih umetnosti**.**

V tem razpisu uporabljeni izrazi, ki se nanašajo na osebe in so zapisani v slovnični obliki za moški spol, so uporabljeni kot nevtralni za ženski in moški spol.

1. **Cilji razpisa**

Sofinanciranje je namenjeno podpori kulturnih projektov na področju glasbenih umetnosti, ki so v javnem interesu ter so prepoznani kot vrhunski in nujni za uresničevanje načel raznovrstnosti in dostopnosti javnih kulturnih dobrin, spodbujanje ustvarjalnosti samozaposlenih v kulturi in drugih ustvarjalcev na področju glasbenih umetnosti, ter zagotavljanju možnosti za njihovo ustvarjalnost.

1. **Opredelitve pojmov**

**Glasbene umetnosti** so področje umetnosti, ki vključuje vse zvrsti, prakse in vsebine, ki jih družijo raziskovanje zvoka in glasbeno ustvarjanje ter balet. Sem spadajo tradicionalne glasbene zvrsti, ki so se razvijale skozi dolgo zgodovino glasbene umetnosti, kot tudi vsi sodobni načini glasbenega in baletnega izražanja.

Zaradi raznovrstnosti in produkcijskih pristopov se področje deli na dve večji vsebinski celoti:

* **resna glasba, opera in balet**, ki zajema staro glasbo, simfonično, orkestralno, komorno, vokalno, vokalno-instrumentalno, elektronsko, sodobno komponirano in improvizirano glasbo, zvočno umetnost, opero in druga glasbeno scenska dela ter balet;
* **druga glasba**, ki zajema vse oblike tradicionalnega in sodobnega jazza, glasbe sveta, etno in ljudsko glasbo, raznovrstne popularne, alternativne in eksperimentalne glasbene zvrsti, oblike in zvočne prakse, šanson, kantavtorsko glasbo.

**Projekt** je posamezna kulturna aktivnost, ki je po zasnovi, vsebini, izvedbi in obsegu zaključena celota, kar je mogoče razbrati iz prijaviteljevih v celoti izpolnjenih prijavnih obrazcev in obveznih prilog. Projekt je dostopen javnosti in bo izveden v letu 2024.

**Produkcija** je projekt, katerega premiera oziroma prva javna predstavitev vključno s postprodukcijo, načrtovano v letu 2024, bo realizirana v letu 2024.

**Upravičene osebe na razpisnem področju** **in podpodročju** so prijavitelji projektov, ki delujejo na področju glasbenih umetnosti, ter na tem področju izpolnjujejo splošne pogoje in posebne pogoje.

**Prijavitelj projekta** je izvajalec, ki izpolnjuje vse pogoje za sodelovanje na razpisu in bo v morebitni sklenjeni pogodbi naveden kot pogodbena stranka. Prijavitelj projekta je nosilec pravic, odgovornosti in dolžnosti, povezanih z izvedbo projekta.

**Odgovorna oseba prijavitelja projekta** je odgovorni nosilec projekta, ki poslovno in vsebinsko predstavlja in zastopa kulturno organizacijo, oziroma posameznik (ali člani umetniškega kolektiva) v vlogi avtorja.

**Nevladne kulturne organizacije** so pravne osebe, ki so ustanovljene kot društva, zasebni zavodi, ustanove in drugo. Nevladno organizacijo opredeljuje 2. člen Zakona o nevladnih organizacijah (ZNOrg, objavljen v Uradnem listu RS št. 21/18).

**Samozaposleni v kulturi** so osebe, ki so na zadnji dan roka za oddajo vlog na razpis vpisane v Razvid samozaposlenih v kulturi, ki ga vodi ministrstvo.

**Fizične osebe** so posamezniki z različnimi statusi (zaposleni, upokojeni, brezposelni in drugi). Višina izplačila za odobrene projekte fizičnih oseb (razen za samozaposlene v kulturi in samostojne podjetnike) je v pogodbi zapisana v znesku bruto bruto. To pomeni, da so v znesek vključeni tudi vsi davki, prispevki in akontacija dohodnine. Te dajatve odvede že ministrstvo, zato izvajalec s statusom fizične osebe na transakcijski račun prejme le neto znesek.

**Umetniški kolektiv** (v nadaljevanju: kolektiv) je kolektiv posameznikov, ki nastopa kot nedeljiva enota z lastno avtopoetiko ali enotnim umetniškim ali estetskim pristopom in katerega je najmanj en član samozaposlen v kulturi in je na zadnji dan roka za oddajo vlog na razpis vpisan v Razvid samozaposlenih v kulturi, ki ga vodi ministrstvo. Kolektiv je lahko sestavljen iz posameznikov, ki ustvarjajo na različnih umetniških področjih. Na javni razpis se člani kolektiva prijavljajo kot posamezniki v sklopu kolektiva. Kot kolektiv prijavljajo en avtorski opus. Člani kolektiva med svojimi člani izberejo skupnega predstavnika.

**Skupni predstavnik članov umetniškega kolektiva** je član kolektiva, ki ga izmed sebe izberejo vsi člani kolektiva in ga pooblastijo, da v njihovem imenu oziroma v imenu kolektiva poda prijavo na razpis in v postopku razpisa predstavlja celoten kolektiv. Ne glede na to pa upravna odločba, s katero se odloči o vlogi za sofinanciranje kulturnega projekta kolektiva, vključuje vse posamezne člane kolektiva, prav tako so vsi posamezni člani kolektiva stranke oziroma podpisniki morebitne pogodbe o sofinanciranju.

**Koprodukcija** je enakovreden odnos dveh ali več izvajalcev (nevladne kulturne organizacije s statusom pravne osebe, javni zavodi), ki združijo ustvarjalne potenciale in sredstva za uresničitev skupnega projekta. Koprodukcija pomeni, da so vsi partnerji odgovorni za realizacijo projekta, prijavitelj koprodukcije pa je le eden (izvršni producent), čeprav vsi partnerji delijo enako odgovornost za izvedbo koprodukcijskega projekta in so upravičeni do enakovrednih skupnih referenc, skladno z medsebojnim pisnim dogovorom. Koprodukcijska razmerja ureja podpisan dogovor, v katerem so jasno opredeljene odgovornosti in dolžnosti posameznega partnerja ter natančno razmejene vse obveznosti (finančne, vsebinske, kadrovske, izvedbene).

**Soorganizatorstvo** je odnos prijavitelja kot nosilca projekta, in drugih soorganizatorjev (nevladne organizacije, javni zavodi, samozaposleni v kulturi), ki s svojimi deleži (prostor, kadri, storitve, tehnična podpora in drugo) pristopijo k realizaciji projekta. Vložek soorganizatorjev je finančno ovrednoten, pravice, odgovornosti in dolžnosti za izvedbo projekta pa nosi izključno prijavitelj.

**Referenčna prizorišča** **v tujini** za področje glasbenih umetnosti so tista prizorišča, ki za posamezno glasbeno zvrst pomenijo prostor umetniškega nastopanja in srečevanja najbolj aktualnih, uveljavljenih ali perspektivnih glasbenih izvajalcev, producentov, organizatorjev in strokovne javnosti. To so tista prizorišča, ki so po pomenu in odmevnosti primerljiva s slovenskimi nacionalnimi oziroma večjimi javnimi zavodi oziroma kulturnimi domovi z lastnim umetniškim programom. Poleg tega pa mednje spadajo tudi glasbeni festivali in koncertni cikli z daljšo tradicijo oziroma obsežnejšim dosegom oziroma odmevnostjo ali posamični dogodki, ki potekajo na takih odrih.

**Upravičeni stroški** ki jih sofinancira ministrstvo so:

* **programski stroški projekta**, ki:
* izhajajo iz predmeta pogodbe,
* so nujni za kakovostno izvedbo (so)financiranega projekta,
* nastanejo izključno za namen realizacije (so)financiranega projekta in se lahko v celoti pripišejo temu projektu,
* so opredeljeni v prijavi prijavitelja,
* so razumni in utemeljeni ter skladni z načeli dobrega finančnega poslovanja, zlasti glede cenovne primernosti in stroškovne učinkovitosti,
* so dejansko nastali,
* so transparentni in preverljivi,
* temeljijo na verodostojnih knjigovodskih in drugih listinah,
* so izkazani s preverljivimi dokazili (računi, pogodbe, potrdila o izvedenih plačilih in druga obračunska dokumentacija).
* niso in ne bodo sočasno financirani od drugih sofinancerjev projekta (dvojno financiranje).

Stroški za alkoholne pijače, tobačne izdelke in reprezentanco **niso upravičen strošek** projekta**.**

* **posredni stroški projekta,** ki:
* nastanejo z izvajanjem projekta, ki je predmet pogodbe, in jih ni mogoče neposredno vezati na programsko vsebino projekta (splošni ali režijski stroški, vezani na delovanje izvajalca),

**Upravičeni programski stroški projekta se izkazujejo** z računi, pogodbami, potrdili o izvedenih plačilih in drugo obračunsko dokumentacijo skladno z veljavnimi računovodskimi standardi. Zahtevana dokazila bodo opredeljena v pogodbi o sofinanciranju kulturnih projektov.

**Posredni stroški** **projekta** so določeni kot povprečnina v višini 10 odstotkov vrednosti z odločbo in pogodbo dodeljenih sredstev sofinanciranja in se ne izkazujejo.

**Finančna uravnoteženost** projekta pomeni:

* da so upravičeni stroški projekta uravnoteženi z njegovim obsegom in vsebino (zlasti glede cenovne primernosti in stroškovne učinkovitosti) ter
* da so prihodki enaki odhodkom.

**Celotna vrednost projekta** zajema vse načrtovane odhodke (programske in posredne stroške projekta).

1. **Razpisna podpodročja**

Ministrstvo na področju glasbenih umetnosti razpisuje pet podpodročij:

**5.1. Podpodročje: Organizacija koncertov in glasbeno-scenskih predstav**

Podpodročje je namenjeno sofinanciranju koncertov in glasbeno scenskih predstav, ki bodo izvedeni v Sloveniji v letu 2024. Prijavljeni so lahko posamični koncerti in glasbeno scenske predstave ali pa serije dogodkov, v obliki glasbenih festivalov ali koncertnih ciklov. Izvajalci koncertov in glasbeno-scenskih predstav so lahko domači ali tuji. Organizacija glasbeno scenskih predstav obsega premiero in njene ponovitve v letu 2024.

Upravičeni stroški tega podpodročja so:

* vodenje, organizacija, administracija, promocija, avtorski honorarji, nastanitve in nočnine, potni stroški (programski stroški);
* tehnična pomoč in logistika (materialni stroški);
* drugi stroški, povezani z izvedbo projekta (na primer najem inštrumentov, pravice, varovanje na prireditvah in tako dalje).

**5.2 Podpodročje:** **Gostovanje v tujini**

Podpodročje je namenjeno sofinanciranju gostovanj glasbenih ustvarjalcev in izvajalcev iz Slovenije v tujini. Prijavljena so lahko posamična gostovanja ali pa serija gostovanj v obliki koncertnih turnej. K prijavi mednarodnega gostovanja v tujini je treba priložiti podpisano in žigosano vabilo gostitelja iz tujine.

Upravičeni stroški tega podpodročja so:

* potni stroški, nastanitve in nočnine, stroški dela, promocije, organizacije;[[1]](#footnote-1)

**5.3 Podpodročje: Izvirno glasbeno delo ali koreografija**

Podpodročje je namenjeno sofinanciranju novih glasbenih del ali koreografij ustvarjalcev iz Slovenije. Vsako delo mora biti javno izvedeno v letu 2024. Prijava novega glasbenega dela mora biti usklajena s priporočenim tarifnikom za avtorske honorarje za nova glasbena dela in koreografije, ki je del priloge tega razpisnega besedila. K prijavi je treba priložiti vsaj eno tretjino partiture oziroma zapisa koreografije.

Upravičeni stroški tega podpodročja so stroški dela oziroma avtorski honorar, ki se obračuna na podlagi priporočenega tarifnika (priloga razpisa) in stroški izvedbe.

K prijavi mora biti priložena podpisana izjava avtorja in izvajalca.

**5.4 Podpodročje: Glasbeno založništvo**

Podpodročje je namenjeno sofinanciranju glasbenih izdaj glasbenih ustvarjalcev in izvajalcev iz Slovenije. Zajema izdajanje nosilcev zvoka, notnega gradiva ter zvočnih in notnih izdaj v digitalni obliki. Vsaka izdaja mora biti javno dostopna. K prijavi glasbene izdaje je treba priložiti zvočni (demo) ali notni zapis, vsaj v eni tretjini predvidene celote izdaje.

Upravičeni stroški tega podpodročja so:

* stroški organizacije, produkcije, materiala, izdaje, promocije in distribucije glasbene izdaje;
* stroški dela, avtorski honorar.

Prijavi mora biti tudi priložena podpisana in ožigosana izjava založnika.

**5.5 Podpodročje:** **Podpora projektom samozaposlenih v kulturi na področju glasbenih umetnosti****, fizičnih oseb, fizičnih oseb z dejavnostjo ter umetniških kolektivov**

Podpodročje je namenjeno sofinanciranju projektov glasbenika/avtorja/organizatorja koncertov/producenta na kateremkoli glasbenem podpodročju, s statusom samozaposlenega v kulturi ali fizičnih oseb, ter fizičnih oseb z dejavnostjo ali umetniških kolektivov na področju glasbenih umetnosti, in bo prvič izveden v letu 2024.

Upravičeni strošek tega podpodročja je avtorski honorar, ki vključuje stroške, povezane s projektom(produkcija, organizacija, promocija, potni stroški, nočnine).

1. **Pogoji za sodelovanje na razpisu**
	1. **Splošni pogoji za sodelovanje na razpisu**

Na razpis se lahko prijavijo le prijavitelji (upravičene osebe), ki izpolnjujejo naslednje pogoje:

1. Prijavitelji so nevladne organizacije, katerih program ni bil izbran na javnem razpisu z oznako JPR-PROG-2022-2025 oziroma katerih projekti, prijavljeni na ta razpis niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25;

*ali*

javni zavodi na področju kulture, ki jih v letu 2023 ministrstvo ni neposredno pozvalo k predložitvi programa dela in finančnega načrta za leto 2024, oz. katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25;

*ali*

samozaposleni v kulturi, ki so na zadnji dan roka za oddajo vlog na razpis vpisani v Razvid samozaposlenih v kulturi, ki ga vodi ministrstvo, druge fizične osebe, fizične osebe z dejavnostjo, ki delujejo na razpisnem področju glasbenih umetnosti,

ali

nastopajo kot umetniški kolektiv, katerega člani so avtorji prijavljenega projekta in katerega vsaj en član je samozaposleni v kulturi in je na zadnji dan roka za oddajo vlog na razpis vpisan v Razvid samozaposlenih v kulturi, ki ga vodi ministrstvo. Če se na razpis prijavlja umetniški kolektiv, vlogo v njegovem imenu poda skupni predstavnik članov kolektiva, ki ga člani kolektiva določijo izmed sebe. V tem primeru je treba prijavi obvezno priložiti pisni dogovor med člani kolektiva, ki ga lastnoročno ali z elektronskim podpisom podpišejo vsi člani kolektiva in v katerem je podano soglasje vseh članov kolektiva k prijavi na razpis, ter natančno opredeljena delitev sredstev sofinanciranja projekta med posameznimi člani kolektiva (obrazec dogovora je del razpisne dokumentacije). Prijavi je treba poleg tega priložiti tudi lastnoročno ali z elektronskim podpisom podpisana pooblastila vseh posameznih članov kolektiva posebej, s katerimi pooblaščajo skupnega predstavnika članov kolektiva, da v njihovem imenu oziroma v imenu kolektiva poda prijavo na razpis in v postopku razpisa predstavlja celoten kolektiv (obrazec pooblastila je del razpisne dokumentacije). Upravna odločba, s katero se odloči o vlogi za sofinanciranje kulturnega projekta kolektiva, pa vključuje vse posamezne člane kolektiva, prav tako so vsi posamezni člani kolektiva stranke oziroma podpisniki morebitne pogodbe o sofinanciranju. Umetniški kolektiv kandidira za en avtorski opus. Posamezni član kolektiva se ne more hkrati prijavljati tudi kot posameznik

2. Prijavitelji opravljajo dejavnosti v Republiki Sloveniji in so registrirani za opravljanje kulturno-umetniških dejavnosti in posredovanje kulturnih dobrin. Glede na osnovno dejavnost niso izobraževalne in vzgojno-izobraževalne institucije oziroma organizacije, katerih temeljni namen za ustanovitev ni bilo opravljanje kulturno-umetniških dejavnosti in posredovanje kulturnih dobrin v Sloveniji.

3. Prijavitelji v prijavi projekta ne zaprošajo za financiranje stroškov, za katere jim je ministrstvo, Slovenski filmski center, Javna agencija za knjigo Republike Slovenije, Javni sklad Republike Slovenije za kulturne dejavnosti ali drugi državni organi ali lokalne skupnosti že dodelila javna sredstva.

4. Isti projekt prijavlja le en prijavitelj (kot samostojni prijavitelj ali kot umetniški kolektiv).

5. Prijavitelji prijavljajo projekt, ki bo v celoti realiziran v letu 2024.

6. Prijavljeni projekt ni del rednega ali izrednega študijskega programa.

7. Prijavitelji zagotavljajo dostopnost projekta javnosti.

8. Prijavitelji se na izbrano podpodročje prijavljajo z oblikovno in/ali vsebinsko nespremenjenimi obrazci za izbrano podpodročje.

9. Prijavljeni projekt ustreza opredelitvi projekta iz 4. točke tega razpisa.

10. Prijavitelji so, če so bili pogodbena stranka ministrstva v letih 2022 in 2023, izpolnjevali vse pogodbene obveznosti do ministrstva (podlaga za ugotovitev izpolnjevanja pogodbenih obveznosti je arhivirana in tekoča dokumentacija ministrstva za leti 2022 in 2023).

11. Prijavitelji prijavljajo projekt, katerega zaprošeni znesek financiranja ne presega najvišje mogoče višine zaprošenih sredstev, ki je opredeljena na razpisnem podpodročju.

12. Prihodki projekta so enaki njegovim odhodkom.

13. Prijavitelji dovoljujejo objavo osebnih podatkov z namenom objave rezultatov razpisa na spletni strani ministrstva, skladno z Zakonom o dostopu do informacij javnega značaja (Uradni list RS, št. 51/06-uradno prečiščeno besedilo, 117/06-ZDavP, 23/14, 50/14, 19/15-odl.US,102/15 in 7/18) in Zakonom o varstvu osebnih podatkov (Uradni list RS, št. 94/07-uradno prečiščeno besedilo in 177/20).

14. Vloga je v celoti napisana v slovenskem jeziku (razen morebitnih originalnih izjav tujih partnerjev, ki pa jim je treba priložiti prevod v slovenski jezik). Če je naslov zaradi umetniškega koncepta v tujem jeziku, mora biti zraven v oklepaju naveden slovenski prevod oziroma poslovenjen zapis naslova.

15. Projekt bo v Sloveniji izvajan v slovenskem jeziku.

16. Prijavitelji so v obdobju 2019–2023 v živo ali/in preko spletnih platform izvedli najmanj tri (3) istovrstne projekte z razpisnega podpodročja, ki ga prijavljajo na razpis.

17. Dogodki v zasebnih prostorih so izvedeni v skladu z veljavnimi predpisi, ki veljajo za javne prireditve. Organizator zagotavlja javno dostopnost v živo ali/in preko spletnih platform.

Prijavitelj poda izjavo o izpolnjevanju pogojev iz točke 6.1 v predpisanem prijavnem obrazcu. Če ministrstvo pozneje zahteva originalna potrdila o izpolnjevanju splošnih pogojev po posameznih alinejah, jih mora prijavitelj dostaviti v zahtevanem roku.

* 1. **Posebni pogoji za posamezna podpodročja**

Na razpis se lahko prijavijo le prijavitelji (upravičene osebe), ki izpolnjujejo naslednje posebne pogoje:

* + 1. **Posebni pogoji za sodelovanje na razpisnem podpodročju: Organizacija koncertov in glasbeno scenskih predstav v Sloveniji**

Na razpisnem podpodročju Organizacija koncertov in glasbeno scenskih predstav v Sloveniji se lahko prijavijo le prijavitelji (upravičene osebe), ki izpolnjujejo naslednje pogoje:

* dazaprošajo za največ 10.000,00 EUR in hkrati največ 80 odstotkov celotne vrednosti projekta,
* da so prijavitelji nevladne kulturne organizacije, katerih programi niso bili izbrani na javnem razpisu z oznako JPR-PROG-2022-2025 oziroma katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25,

*ali*

javni zavodi na področju kulture, ki jih v letu 2023 ministrstvo ni neposredno pozvalo k predložitvi programa dela in finančnega načrta za leto 2024, oz. katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25.

**6.2.2.** **Posebni pogoji za sodelovanje na razpisnem podpodročju Gostovanje v tujini**

Na razpisnem podpodročju Gostovanje v tujini se lahko prijavijo le prijavitelji (upravičene osebe), ki izpolnjujejo naslednje pogoje:

* da zaprošajo za največ 7.000,00 EUR in hkrati največ 80 odstotkov celotne vrednosti projekta,
* da so prijavitelji nevladne kulturne organizacije, katerih programi niso bili izbrani na javnem razpisu z oznako JPR-PROG-2022-2025 oziroma katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25,

*ali*

da so prijavitelji javni zavodi na področju kulture, ki jih v letu 2023 Ministrstva ni neposredno pozvalo k predložitvi programa dela in finančnega načrta za leto 2024, oz. katerih projekti, prijavljeni na ta razpis, niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25.

**6.2.3.** **Posebni pogoji za sodelovanje na razpisnem podpodročju** **Izvirno glasbeno delo ali koreografija**

Na razpisnem podpodročju Izvirno glasbeno delo ali koreografija se lahko prijavijo le prijavitelji (upravičene osebe), ki izpolnjujejo naslednje pogoje

* da zaprošajo za vrednost, ki je skladna s priporočenim tarifnikom o avtorskih honorarjih za nova glasbena dela in koreografije (tarifnik je del priloge razpisne dokumentacije),
* da so prijavitelji nevladne organizacije, katerih programi niso bili izbrani na javnem razpisu JPR-PROG-2022-2025 oziroma katerih prijavljeni projekti niso vključeni v sklop večletnih kulturnih projektov, ki so bili izbrani na javnem razpisu, oznaka JPR-VP-22-25.

**6.2.4.** **Posebni pogoji za sodelovanje na razpisnem podpodročju Glasbeno založništvo**

Na razpisnem podpodročju Glasbeno založništvose lahko prijavijo le prijavitelji (upravičene osebe), ki izpolnjujejo naslednje pogoje:

* da zaprošajo za največ 5.000,00 EUR in hkrati največ 80 odstotkov celotne vrednosti projekta,
* da so prijavitelji nevladne organizacije, katerih programi niso bili izbrani na javnem razpisu JPR-PROG-2022-2025 oziroma katerih prijavljeni projekti niso vključeni v sklop večletnih kulturnih projektov, ki so bili izbrani na javnem razpisu, oznaka JPR-VP-22-25.

**6.2.5.** **Posebni pogoji za sodelovanje na razpisnem** **podpodročju Podpora projektom samozaposlenih v kulturi, fizičnih oseb, fizičnih oseb z dejavnostjo ter umetniških kolektivov na področju glasbenih umetnosti**

Na razpisnem podpodročju Podpora projektom samozaposlenih v kulturi, fizičnih oseb, fizičnih oseb z dejavnostjo ter umetniških kolektivov na področju glasbenih umetnosti se lahko prijavijo le prijavitelji (upravičene osebe), ki izpolnjujejo naslednje pogoje:

* da zaprošajo za največ 7.000,00 EUR in hkrati za do 100 odstotkov celotne vrednosti projekta,
* da so prijavitelji samozaposleni v kulturi, ki so na zadnji dan roka za oddajo vlog na razpis vpisani v Razvid samozaposlenih v kulturi, ki ga vodi ministrstvo, oz. fizične osebe ali fizične osebe z dejavnostjo, ali umetniški kolektivi (člani kolektiva, ki podajo vlogo na razpis kot umetniški kolektiv, na razpis ne smejo podati tudi samostojne vloge ali na razpisu sodelovati tudi kot člani drugega kolektiva).

Prijavitelji lahko prijavijo projekte na kateremkoli glasbenem podpodročju.

1. **Izpolnjevanje razpisnih pogojev**

Izpolnjevanje pogojev ugotavlja komisija za odpiranje vlog, ki jo med zaposlenimi na ministrstvu imenuje ministrica za kulturo.

Prijavitelji, ki se prijavijo na razpis s formalno nepopolno vlogo, bodo pisno pozvani k dopolnitvi. Prijavitelj mora vlogo dopolniti v petih dneh po prejemu poziva k dopolnitvi, sicer se bo vloga štela za nepopolno. Vloge, ki ne bodo pravočasne, ali popolne, ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru poznejše ugotovitve neizpolnjevanja pogojev in po že izdani dokončni odločbi o izboru projekta spremeni odločitev in z izvajalcem projekta ne sklene pogodbe. Prav tako lahko v primeru naknadne ugotovitve neizpolnjevanja pogojev ali pogodbenih obveznosti v času letnega pregleda razveže že sklenjeno pogodbo, v primeru že izplačanih sredstev pa zahteva povračilo sredstev.

**OPOZORILO:**

1. **Če se prijavitelj prijavi na ta razpis z več vlogami, kot jih določajo splošni ali posebni pogoji na razpisnem področju, se vse vloge prijavitelja zavržejo iz razloga neizpolnjevanja splošnih ali posebnih pogojev (kot vloge neupravičene osebe).**
2. **Če več prijaviteljev prijavi na ta razpis isti projekt, se vse vloge prijaviteljev istega projekta zavržejo iz razloga neizpolnjevanja splošnih pogojev (kot vloge neupravičene osebe). Če se prijavitelj prijavi s projektom, ki vsebinsko ne sodi na razpisno področje, se zavrže kot vloga neupravičenega prijavitelja.**
3. **Dokumentacija, ki je priložena k vlogi, se ne vrača.**
4. **Razpisni kriteriji**

Projekte, prijavljene na projektni razpis, člani strokovne komisije za področje glasbenih umetnosti ocenjujejo na podlagi naslednjih kriterijev**:**

**8.1.Organizacija koncertov in glasbeno scenskih predstav v Sloveniji**

|  |  |
| --- | --- |
| **Kriterij:** | **Število****možnih točk** |
| 1. Produkcijske reference prijavitelja projekta in soorganizatorjev v obdobju 2019-2023 (aktivnosti in dosežki prijavitelja, prepoznavnost in uveljavljenost prijavitelja in soorganizatorja v strokovni javnosti).
 | 10 |
| 1. Umetniške reference izvajalcev

aktualen in kakovosten izbor avtorjev, izvajalcev in podizvajalcev projekta (aktivnosti in dosežki izvajalcev, njihova prepoznavnost in uveljavljenost v strokovni javnosti) | 20  |
| 1. Kakovost projekta ter njegova vsebinska zaokroženost, celovitost in inovativnost.
 | 30 |
| 1. Predvidena dostopnost, izvedbeni načrt projekta (glede na zvrst, glede na število obiskovalcev, kraj izvedbe, promocijski načrt, skladnost zasnove projekta in načrta izvedbe, realnost izvedbe glede na zasnovo projekta).
 | 15 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo, ter glede na obseg in vsebino dela ustrezna višina plačila za izvajalce projekta)
 | 10 |
| 1. Pomen projekta za razvoj glasbene umetnosti, izkazovanje ciljev, ki presegajo lokalne okvirje, ter predvidena odmevnost v slovenskem in/ali mednarodnem kulturnem merilu
 | 10  |
| 1. Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18).
 | 5 |
| **SKUPAJ:** | **100** |

**8.2. Gostovanje v tujini**

|  |  |
| --- | --- |
| **Kriterij:** | **Število****možnih točk** |
| 1. Produkcijske reference prijavitelja projekta v obdobju 2019-2023 (aktivnosti in dosežki prijavitelja, prepoznavnost in uveljavljenost prijavitelja v strokovni javnosti).
 | 10 |
| 1. Umetniške reference izvajalcev ter kakovost, vsebinska celovitost in zaokroženost projekta

(aktualen in kakovosten izbor avtorja, avtorskih skupin, izvajalcev, ter ostalih izvajalcev in podizvajalcev projekta) | 35 |
| 1. Referenčnost prizorišča in dostopnost projekta (glede na število obiskovalcev, kraj izvedbe, promocijski načrt).
 | 20  |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo, ter glede na obseg in vsebino dela ustrezna višina plačila za izvajalce projekta).
 | 10 |
| 1. Pomen projekta za mednarodno promocijo glasbene umetnosti in glasbenih ustvarjalcev iz Slovenije.
 | 20 |
| 1. Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18).
 | 5 |
| **SKUPAJ** | **100** |

**8.3. Izvirno glasbeno delo ali koreografija**

|  |  |
| --- | --- |
| **Kriterij:** | **število****možnih točk** |
| 1. Produkcijske reference prijavitelja projekta v obdobju 2019-2023 (aktivnosti in dosežki prijavitelja, prepoznavnost in uveljavljenost prijavitelja v strokovni javnosti).
 | 10 |
| 1. Umetniške reference avtorja ali avtorske skupine prijavljenega projekta na razpisnem področju (prepoznavnost in uveljavljenost prijavitelja v strokovni javnosti).
 | 20 |
| 1. Izvirnost in inovativnost novega dela oziroma izrazna in kompozicijska teža novega dela.
 | 40 |
| 1. Reference izvajalcev in podizvajalcev projekta
 | 15 |
| 1. Pomen projekta za razvoj (slovenske) glasbene umetnosti, ter predvidena odmevnost v slovenskem, zamejskem ali mednarodnem kulturnem okolju.
 | 10 |
| 1. Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18).
 | 5 |
| **SKUPAJ:** | **100** |

**8.4. Glasbeno založništvo**

|  |  |
| --- | --- |
| **Kriterij:** | **število****možnih točk** |
| 1. Produkcijske reference prijavitelja projekta v obdobju 2019-2023 (aktivnosti in dosežki prijavitelja, prepoznavnost in uveljavljenost prijavitelja v strokovni javnosti).
 | 10 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo, ter glede na obseg in vsebino dela ustrezna višina plačila za izvajalce projekta).
 | 10 |
| 1. Izvedbeni načrt projekta (skladnost zasnove projekta in načrta izvedbe, realnost izvedbe glede na zasnovo projekta, načrt promocije, distribucije in zagotavljanja čim širše dostopnosti projekta).
 | 15 |
| 1. Umetniške reference izvajalcev in podizvajalcev projekta.
 | 10 |
| 1. Umetniške reference avtorja ali avtorskih skupin.
 | 10 |
| 1. Kakovost in izrazna teža izdanega glasbenega dela
 | 30 |
| 1. Pomembnost projekta za promocijo glasbene ustvarjalnosti v slovenskem in/ali mednarodnem prostoru
 | 10 |
| 1. Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18).
 | 5 |
| **SKUPAJ:** | **100** |

**8.5. Podpora projektom samozaposlenih v kulturi, fizičnih oseb, fizičnih oseb z** **dejavnostjo ter umetniških kolektivov na področju glasbenih umetnosti**

|  |  |
| --- | --- |
| **Kriterij:** | **število****možnih točk** |
| 1. Reference prijavitelja, avtorja, izvajalca in kolektiva projekta v obdobju 2019-2023 (aktivnosti in dosežki, prepoznavnost in uveljavljenost prijavitelja v strokovni javnosti) z vidika zagotavljanja kvalitativne izvedbe prijavljenega projekta.
 | 20 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo, ter glede na obseg in vsebino dela ustrezna višina plačila za izvajalce projekta).
 | 10 |
| 1. Izvedbeni načrt projekta (skladnost zasnove projekta in načrta izvedbe, realnost izvedbe glede na zasnovo projekta).
 | 10 |
| 1. Kakovost projekta ter njegova vsebinska zaokroženost, celovitost in inovativnost.
 | 30 |
| 1. Pomen projekta za umetniški razvoj prijavitelja.
 | 10 |
| 1. Pomen projekta za razvoj glasbene umetnosti.
 | 15 |
| 1. Prijavitelj, ki ima status samozaposlenega v kulturi (ali umetniški kolektiv) na področju glasbenih umetnosti, prejme 5 točk.
 | 5 |
| **SKUPAJ:** | **100** |

1. **Uporaba kriterijev in določitev višine sofinanciranja**

Kriteriji so ovrednoteni s točkami, pri čemer je pri posameznem kriteriju navedena najvišja možna višina točk. Projekt je na podlagi razpisnih kriterijev skupaj lahko ocenjen z največ 100 točkami.

V sofinanciranje bodo lahko sprejeti le projekti tistih prijaviteljev, ki na podlagi ocenjevanja po navedenih razpisnih kriterijih dosežejo vsaj polovico vseh možnih točk. Izmed projektov, ki dosežejo vsaj polovico vseh možnih točk, bodo v okviru razpoložljivih sredstev v sofinanciranje sprejeti tisti projekti, ki bodo v postopku izbire oziroma ocenjevanja na posameznem podpodročju dosegli višje število točk.

V primeru, da na posameznem razpisnem podpodročju ni zadostnega števila prijav oziroma prijavljeni projekti po razpisnih kriterijih na posameznem podpodročju niso dosegli vsaj polovice vseh možnih točk in zaradi tega na razpisnem podpodročju sredstva za sofinanciranje tega podpodročja niso v celoti razdeljena, se nerazdeljena sredstva prenesejo na ostala podpodročja.

Višina sredstev za projekte, sprejete v sofinanciranje, se določi tako, da se zaprošena vrednost sofinanciranja pomnoži s količnikom, ki odraža število prejetih točk. Primer: projekt, ki bo dosegel 100 točk, bo sofinanciran v višini 100 odstotkov zaprošene vrednosti (količnik 1); projekt, ki bo dosegel 85 točk, bo sofinanciran v višini 85 odstotkov zaprošene vrednosti (količnik 0,85).

Ocenjevanje in vrednotenje ustreznih vlog bo izvedla strokovna komisija, pristojna za področje glasbenih umetnosti.

Točkovanje posamezne vloge opravi vsak član komisije v skladu z vsemi omenjenimi kriteriji. Ocene so uravnotežene tudi primerjalno z drugimi prejetimi vlogami. Če člani komisije posamezni kriterij posamezne vloge ocenijo različno, se izračuna povprečna ocena, ki se zaokroži na najbližjo polno vrednost. Zaokrožuje se na način, da se v primeru decimalne vrednosti do 0,5 zaokroži na najbližje polno število navzdol, od vključno 0,5 pa na najbližje polno število navzgor. Skupna ocena je seštevek točk po vseh kriterijih, ki se dobijo kot povprečje po posameznem kriteriju, zaokroženo na najbližje polno število.

Primer: umetniške reference ustvarjalcev in izvajalcev projekta na področju uprizoritvenih umetnosti od skupno 7 članov komisije 6 članov komisije oceni s po 10 točkami, sedmi pa z 9 točkami. Seštevek točk 69 se v takem primeru deli s številom 7, kot je članov komisije, kar da povprečje 9.85\*. Ocena kriterija se v tem primeru zaokroži na 10 točk in ta ocena v seštevku z ostalimi sedmimi ocenami posameznih kriterijev tvori skupno oceno vloge.

S prijavitelji izbranih projektov bo na podlagi odločb sklenjena pogodba za obdobje trajanja razpisa.

1. **Predvidena vrednost razpoložljivih sredstev**

Predvidena vrednostvseh razpoložljivih sredstev, namenjenih za predmet razpisa, z oznako JPR-GUM-2024, je **390.000,00 EUR**:

- od tega na podpodročju Organizacija koncertov in glasbeno scenskih predstav v Sloveniji predvidoma 55 odstotkov predvidenih sredstev;

- na podpodročju Gostovanje v tujini predvidoma 5 odstotkov predvidenih sredstev;

- na podpodročju Izvirno glasbeno delo ali koreografija predvidoma 5 odstotkov predvidenih sredstev;

- na podpodročju Glasbeno založništvo predvidoma 5 odstotkov predvidenih sredstev;

- na podpodročju Podpora projektom samozaposlenih v kulturi, fizičnih oseb, fizičnih oseb z dejavnostjo ter umetniških kolektivov predvidoma 30 odstotkov predvidenih sredstev.

1. **Obdobje za porabo dodeljenih sredstev**

Dodeljena proračunska sredstva za izbrane projekte morajo biti porabljena na področju razpisa v proračunskem letu 2024, oziroma v plačilnih rokih, kot jih določa Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22, 65/23, 76/23 – ZJF-I in 97/23).

Dodeljena proračunska sredstva se bodo izplačevala v skladu z dinamiko izplačil, opredeljeno v pogodbi o sofinanciranju kulturnih projektov, in na podlagi izdanih zahtevkov za izplačilo, pri čemer je pri prvem zahtevku možno uveljavljati predplačilo v višini do 30 odstotkov pogodbene vrednosti.

1. **Razpisni rok in oddaja vlog**

Razpis se začne **6. 10. 2023** in se konča **6. 11. 2023**.

Vloga mora biti izpolnjena in oddana v elektronski obliki na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web> in mora vsebovati vse zahtevane priloge in podatke, določene v razpisni dokumentaciji. Vloga mora biti oddana oziroma predložena na enega od načinov, opredeljenih v točkah 12.1. in 12.2.

Da ne bi prišlo do preobremenjenosti strežnika prijaviteljem priporočamo, da naj vloge na javni razpis oddajo pred zadnjim dnem razpisnega roka.

Dopolnjevanje in spreminjanje vlog sta možna le do poteka razpisnega roka, in sicer z navedbo oznake, na katero vlogo se dopolnitev nanaša.

**12.1 Oddaja elektronsko podpisane vloge**

Prijavitelj vlogo na javni razpis odda na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web> in jo elektronsko podpiše. V tem primeru vloge ni treba natisniti in poslati po navadni pošti.

Elektronsko podpisana prijava se šteje za pravočasno, če je izpolnjena, elektronsko podpisana in oddana na prijavnem obrazcu v spletni aplikaciji eJR do vključno **6. 11. 2023 do 23:59**.

**12.2 Oddaja lastnoročno podpisane vloge**

Če prijavitelj nima digitalne identitete za elektronsko podpisovanje, naj vlogo na javni razpis kljub temu izpolni na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>, nato pa obrazec natisne in lastnoročno podpiše. Lastnoročno podpisan izvod vloge mora biti vsebinsko popolnoma enak elektronsko oddani vlogi. V primeru razlik se upošteva natisnjena različica.

Lastnoročno podpisana vloga se šteje za pravočasno, če je **v poslovnem času** ministrstva (od ponedeljka do četrtka od 9.00 do 15.30 in v petek od 9.00 do 14.30) osebno predložena v glavni pisarni ministrstva ali po pošti poslana na naslov: **Ministrstvo za kulturo Republike Slovenije, Maistrova ulica 10, 1000 Ljubljana**, najpozneje do **6. 11. 2023** oziroma najpozneje ta dan oddana priporočeno na pošti kot priporočena pošiljka. Na ovojnico je treba obvezno nalepiti A4 dokument »Kuverta«, ki je priloga tega javnega razpisa in vsebuje vse potrebne podatke, kot so naslov, oznaka javnega razpisa, navedba prijavitelja in drugo.

Zaželeno je, da so vse obvezne priloge, določene v razpisni dokumentaciji oziroma besedilu tega javnega razpisa, priložene le v spletnem obrazcu in jih prijavitelji ne pošiljajo fizično.

Vloga mora biti izpolnjena na predpisanih obrazcih, ki so dostopni na naslovu www.gov.si/drzavni-organi/ministrstva/ministrstvo-za-kulturo/javne-objave/ in morajo vsebovati vse obvezne priloge in podatke, določene v razpisni dokumentaciji.

Vlogo za projekt, ki ga prijavlja umetniški kolektiv, v njegovem imenu oziroma v imenu članov kolektiva odda skupni predstavnik članov kolektiva, ki je opredeljen v 4. in 6.1 točki besedila tega razpisa.

**Oddaja vloge pomeni, da se prijavitelj strinja z vsemi pogoji in kriteriji razpisa.**

1. **Razpisna dokumentacija**

Razpisna dokumentacija obsega:

* besedilo javnega razpisa JPR-GUM-2024 s prilogo: tarifnik
* prijavni obrazec s prilogami v spletni aplikaciji eJR na naslovu: http://ejr.ekultura.gov.si/ejr-web.

Razpisna dokumentacija je objavljena na spletni strani ministrstva, v zavihku razpisi in je dostopna na elektronskem naslovu https://www.gov.si/drzavni-organi/ministrstva/ministrstvo-za-kulturo/javne-objave/. Na tem spletnem naslovu so tudi vsi drugi podatki, povezani z razpisom z oznako JPR-GUM-2024.

1. **Zavrženje vlog**

Za **prepozno** se bo štela vloga (oziroma dopolnitev ali sprememba), ki ne bo oddana v spletni aplikaciji eJR do vključno **6. 11. 2023 do 23.59.** Če prijavitelj nima digitalne identitete za elektronsko podpisovanje in vlogo podpiše fizično, se za prepozno šteje vloga, ki ni bila v poslovnem času ministrstva osebno predložena v glavni pisarni ministrstva ali po pošti poslana na naslov: **Ministrstvo za kulturo Republike Slovenije, Maistrova ulica 10, 1000 Ljubljana**, najpozneje do **6. 11. 2023** oziroma najpozneje ta dan oddana priporočeno na pošti kot priporočena pošiljka.

Vloge, ki jih bodo prijavitelji vložili po preteku razpisnega roka, se bodo v skladu s tretjim odstavkom 116. člena ZUJIK štele za **prepozne**.

Vloge, ki ne bodo vsebovale vseh obveznih sestavin, ki jih določa besedilo javnega razpisa in ki jih prijavitelji ne bodo v celoti dopolnili niti v petih dneh od prejema poziva k dopolnitvi, se bodo štele za **nepopolne**.

Prijavitelj, čigar vloga ne bo izpolnjevala splošnih in posebnih pogojev, določenih v besedilu tega javnega razpisa, se bo štel za **neupravičeno osebo**. Izpolnjevanje pogojev se ugotavlja na podlagi vloge prijavitelja in obveznih dokazil.

Prijavitelji lahko vloge dopolnjujejo oziroma spreminjajo do preteka razpisnega roka.

Ministrstvo bo na podlagi petega oziroma šestega odstavka 117. člena ZUJIK **s sklepom zavrglo:**

* **prepozno vlogo;**
* **nepopolno in/ali prepozno dopolnjeno vlogo;**
* **vlogo, ki jo bo oddala neupravičena oseba.**
1. **Odpiranje vlog**

Ministrstvo bo vloge pričelo odpirati 10. 11. 2023 ob 10h.

**OPOZORILO!**

**Prijavitelje opozarjamo, da je izvedba postopka razpisa z oznako JPR-GUM-2024 vezana na proračunske zmogljivosti ministrstva. Če pride do sprememb v državnem proračunu ali finančnem načrtu ministrstva, ki bi neposredno vplivale na izvedbo postopka razpisa z oznako JPR-GUM-2024, mora ministrstvo ukrepati v skladu s spremembami v državnem proračunu oziroma finančnem načrtu ministrstva.**

**Če se v času izvedbe postopka razpisa z oznako JPR-GUM-2024 obseg sredstev, ki so v državnem proračunu namenjena za kulturo, zmanjša toliko, da ne zagotavlja izpolnitve ciljev razpisa z oznako JPR-GUM-2024, lahko ministrstvo postopek razpisa ustavi oziroma v primeru že končanega izbora kulturnih projektov v skladu s spremembami proračuna zmanjša obseg sofinanciranja, spremeni ali prekine že sklenjeno pogodbo o sofinanciranju projekta.**

1. **Pristojna uslužbenka za dajanje informacij in pojasnil v zvezi z razpisom:**

mag. art. Alenka Gotar, el. naslov: alenka.gotar@gov.si.

Informacije se pošiljajo po elektronski pošti.

Vse potencialne prijavitelje in zainteresirane osebe vabimo na **javne inštrukcije**, ki bodo v veliki sejni sobi v pritličju Ministrstva za kulturo Republike Slovenije, Maistrova ulica 10, Ljubljana, **24. 10. 2023 ob 11. uri.** Takrat bomo podrobno predstavili razpis in odgovarjali na vprašanja v zvezi z njim. Vprašanja lahko pošiljate tudi po elektronski pošti.

1. **Vpogled v razpisno dokumentacijo**

Zainteresirane osebe se lahko seznanijo z razpisno dokumentacijo na spletnih straneh ministrstva: www.gov.si/drzavni-organi/ministrstva/ministrstvo-za-kulturo/, kot je navedeno pod točko 13.

Dr. Asta Vrečko

 ministrica

1. Najemnine dvoran, uglaševanje klavirja, reprezentanca niso upravičeni stroški. [↑](#footnote-ref-1)